Ulykken har i forvejen kostet en 31-årig mand livet. Det oplyser P4 Nordjylland. Politiet skal nu undersøge, præcist hvad der skete, da de to i aftes kørte galt i deres bil på Aarsvej syd for Aggersundbroen. - Det ser ud til at være meget voldsomt, siger vagtchef Poul Badsberg fra Nordjyllands Politi. En lastbilchauffør opdagede den forulykkede bil i en grøft omkring klokkken 23. Det er fortsat uvist, hvornår ulykken skete. Manden var død ved ankomsten til Farsø Sygehus, mens kvinden som nævnt døde i formiddag. De omkomne kom begge fra Løgstør-området, og politiet ved endnu ikke, hvordan de kendte hinanden.

Opsummering:
En trafikulykke i Vesthimmerland har nu krævet sit andet dødsoffer. Fredag formiddag døde en 18-årig kvinde af sine kvæstelser.